pythainlp/thai-wiki-dataset-v3 huggingface dataset:
การเชื่อฟัง

การเชื่อฟัง (obedience) เป็น "รูปแบบของอิทธิพลทางสังคมซึ่งบุคคลยินยอมตามการสอนหรือคำสั่งจากผู้มีอำนาจอย่างชัดเจน" การเชื่อฟังต่างจากการยอมตาม (compliance) ซึ่งเป็นพฤติกรรมที่ได้รับอิทธิพลจากผู้เท่าเทียมกัน (peer) และจากความลงรอยกัน ซึ่งเป็นพฤติกรรมที่ตั้งใจให้เหมือนกับพฤติกรรมของส่วนใหญ่
มนุษย์ได้แสดงให้เห็นว่า เชื่อฟังอย่างน่าประหลาดใจในการกระทำต่อหน้าผู้มีอำนาจหน้าที่ตามกฎหมายที่รับรู้ได้ ดังที่แสดงโดยการทดลองของมิลแกรมในคริสต์ทศวรรษ 1960 การทดลองนี้แสดงให้เห็นว่า การเชื่อฟังต่อผู้มีอำนาจเป็นบรรทัดฐาน มิใช่ข้อยกเว้น สแตนลีย์ มิลแกรม ผู้ทำการทดลอง กล่าวว่า "การเชื่อฟังนั้นเป็นส่วนประกอบพื้นฐานในโครงสร้างของชีวิตสังคมพอ ๆ กับที่คนหนึ่งสามารถบอกได้ ระบบอำนาจหน้าที่บางระบบเป็นสิ่งต้องการของการดำรงชีวิตในสังคม และมีเพียงคนที่อาศัยอยู่เดี่ยว ๆ เท่านั้นที่ไม่ถูกบังคับให้สนองต่อคำสั่งของผู้อื่น ผ่านการท้าทายหรือความอ่อนน้อม"
== อ้างอิง ==
พฤติกรรม
จิตวิทยาสังคม
ผู้คัดค้านโดยอ้างมโนธรรม

ผู้คัดค้านโดยอ้างมโนธรรม (conscientious objector) คือ ปัจเจกชนที่ใช้สิทธิ์คัดค้านการเกณฑ์ทหาร ด้วยเหตุแห่งเสรีภาพทางความคิด มโนธรรม หรือศาสนา
คณะกรรมาธิการสหประชาชาติว่าด้วยสิทธิมนุษยชน (UNCHR) มีมติรับรองว่า การคัดค้านการเกณฑ์ทหารโดยอ้างมโนธรรมเป็นการใช้เสรีภาพทางความคิด มโนธรรม และศาสนาโดยชอบ และเป็นไปตามสิทธิในกติการะหว่างประเทศว่าด้วยสิทธิพลเมืองและสิทธิทางการเมือง และขยายความไปว่า ผู้ที่เป็นทหารอยู่อาจพัฒนาเป็นผู้คัดค้านโดยอ้างมโนธรรมก็ได้ ทั้งยังเรียกร้องและย้ำเตือนให้รัฐที่มีการเกณฑ์ทหารให้จัดระบบคัดกรองผู้คัดค้านโดยอ้างมโนธรรมอย่างเป็นธรรม และจัดให้มีการทำงานอื่นเพื่อสังคมแทนการฝึกทหารสำหรับบุคคลเหล่านี้ อนึ่ง UNCHR ยังสนับสนุนให้รัฐต่าง ๆ รับพิจารณาผู้คัดค้านโดยอ้างมโนธรรมที่เกรงกลัวว่าจะถูกดำเนินคดีเป็นผู้ลี้ภัยตามอนุสัญญาว่าด้วยสถานภาพของผู้ลี้ภัย ค.ศ. 1951 (1951 Convention relating to the Status of Refugees)
อย่างไรก็ดี ในทางปฏิบัติมีหลายประเทศที่มีการเกณฑ์ทหาร แต่มิได้มีทางเลือกให้แก่ผู้คัดค้านโดยอ้างมโนธรรม และหลายประเทศก็เข้มงวดกับการรับผู้คัดค้านโดยอ้างมโนธรรมเป็นผู้ลี้ภัย UNCHR กระทำได้เพียงวิจารณ์นโยบายของรัฐเหล่านั้น
== อ้างอิง ==
== ดูเพิ่ม ==
การเกณฑ์ทหาร
การเกณฑ์ทหาร
รายชื่อโบราณสถานในจังหวัดหนองคาย

== แหล่งข้อมูลอื่น ==
หนองคาย
โบราณสถานในจังหวัดหนองคาย
รายชื่อเกี่ยวกับจังหวัดหนองคาย
คณะกรรมาธิการสหประชาชาติว่าด้วยสิทธิมนุษยชน

คณะกรรมาธิการสหประชาชาติว่าด้วยสิทธิมนุษยชน (United Nations Commission on Human Rights หรือ UNCHR) เป็นคณะกรรมการในอดีตของสหประชาชาติ ระหว่าง พ.ศ. 2489 - 2549 ซึ่งต่อมาในปี พ.ศ. 2549 คณะกรรมการฯ ถูกแทนที่โดย คณะมนตรีสิทธิมนุษยชนแห่งสหประชาชาติ
องค์การก่อตั้งโดยสหประชาชาติ
United Nations Human Rights Council

Redirectคณะมนตรีสิทธิมนุษยชนแห่งสหประชาชาติ
UNHRC

Redirectคณะมนตรีสิทธิมนุษยชนแห่งสหประชาชาติ
ความสิ้นหวังอันเกิดจากการเรียนรู้

ความสิ้นหวังอันเกิดจากการเรียนรู้ (learned helplessness) เป็นศัพท์เทคนิคทางจิตวิทยา เป็นภาวะของมนุษย์หรือสัตว์ที่เรียนรู้ที่จะประพฤติตนอย่างสิ้นหวัง แม้จะมีโอกาสที่จะหลีกเลี่ยงเหตุการณ์ที่ไม่พึงปรารถนาหรือเป็นอันตรายได้ ทฤษฎีความสิ้นหวังอันเกิดจากการเรียนรู้มีมุมมองว่าโรคซึมเศร้าและโรคทางจิตประสาทที่เกี่ยวข้องเป็นผลมาจากการไม่มีความสามารถควบคุมผลลัพธ์ของสถานการณ์ ความสิ้นหวังอันเกิดจากการเรียนรู้ทำให้สิ่งมีชีวิตที่ไม่แยแสและไม่อาจกำหนดผลแห่งพฤติกรรมของตนให้เป็นไปอย่างที่ควรเป็นได้ 
คนที่มองโลกในแง่ร้ายมักจะเห็นเหตุการณ์ที่ไม่พึงประสงค์ว่าเป็นสิ่งถาวร ไม่มีการเปลี่ยนแปลง เป็นเรื่องส่วนตน เป็นความผิดของตนเอง และไม่มีทางเยียวยาแก้ไข คนเหล่านี้ย่อมตกอยู่ในภาวะสิ้นหวังอันเกิดจากการเรียนรู้และภาวะซึมเศร้าได้ง่าย
== การทดลอง ==
ในการทดลองเกี่ยวกับความสิ้นหวังอันเกิดจากการเรียนรู้ สัตว์จะถูกทำร้ายด้วยสิ่งเร้าที่ไม่พึงประสงค์ซึ่งสัตว์ไม่อาจหลบหลีกได้ ในที่สุดสัตว์จะหยุดการดิ้นรนที่จะหลุดพ้นจากความเจ็บปวดและสิ้นหวังที่จะเปลี่ยนแปลงสถานการณ์ได้ ในขั้นต่อมาแม้จะมีโอกาสที่จะหลบหลีกได้ความสิ้นหวังอันเกิดจากการเรียนรู้ทำให้สัตว์นั้นมิได้พยายามที่จะใช้โอกาสที่เกิดขึ้นและยอมฝืนทนรับต่อสิ่งเร้าที่ไม่พึงประสงค์
Martin Seligman และ Steve Maier เป็นผู้บุกเบิกทฤษฎีและทำการทดลองเกี่ยวกับความสิ้นหวังอันเกิดจากการเรียนรู้ในสุนัข อย่างไรก็ดีจากการทดลองกับสุนัขราว 150 ตัวในช่วงคริสต์ทศวรรษ 1960 พบว่ามีสุนัขราวหนึ่งในสามที่ไม่สิ้นหวัง ซึ่งอาจเทียบได้กับพฤติกรรมมองโลกในแง่ดีของมนุษย์
อย่างไรก็ดีความสิ้นหวังอันเกิดจากการเรียนรู้ในมนุษย์และสัตว์มีข้อแตกต่างกันหลายประการ หนึ่งในข้อแตกต่างที่โดดเด่นมากคือมนุษย์สามารถเรียนรู้ความสิ้นหวังได้จากการรับรู้ว่าผู้อื่นเผชิญกับเหตุการณ์ที่ไม่อาจควบคุมได้
== อ้างอิง ==
การทดลองทางจิตวิทยา
กิ่งจังหวัดของประเทศญี่ปุ่น

จังหวัดบางจังหวัดในประเทศญี่ปุ่นมีหรือเคยมีการแบ่งเป็นกิ่งจังหวัด (subprefecture) เป็นส่วนราชการอิสระซึ่งดำเงินงานธุรการที่ต่ำกว่าระดับจังหวัดลงไป จัดตั้งขึ้นเพื่อแบ่งเบาภาระของเทศบาลส่วนท้องถิ่นในการจัดทำบริการสาธารณะในท้องที่ห่างไกล อนึ่ง ไม่จำเป็นต้องระบุกิ่งจังหวัดในการเขียนที่อยู่ทางไปรษณีย์
== กิ่งจังหวัดในปัจจุบัน ==
จังหวัดฮกไกโด เป็นจังหวัดที่มีกิ่งจังหวัดมากที่สุดในญี่ปุ่น เริ่มจัดตั้งขึ้นในปี ค.ศ. 1897 จนกระทั่งในปี ค.ศ. 2010 ฮกไกโดประกอบด้วย 14 กิ่งจังหวัดและมีสำนักงานเป็นของตนเอง เป็นสำนักงานกิ่งจังหวัดใหญ่ 9 แห่ง และสำนักงานกิ่งจังหวัดทั่วไป 5 แห่ง ดูเพิ่ม: กิ่งจังหวัดของฮกไกโด
จังหวัดคาโงชิมะ มี 2 กิ่งจังหวัดคือโอชิมะและคุมาเงะ โดยมีสำนักงานตั้งอยู่ในเมืองอามามิและนิชิโนโอโมเตะ ตามลำดับ มีพื้นที่ครอบคลุมหมู่เกาะระหว่างคาโงชิมะและโอกินาวะ
จังหวัดมิยาซากิ มีกิ่งจังหวัดเดียว ตั้งอยู่ในนิชิอูซูกิ
มหานครโตเกียว มี 4 กิ่งจังหวัดคือฮาจิโจ มิยาเกะ โองาซาวาระ และโอชิมะ คอยให้บริการผู้ที่อาศัยอยู่ในเกาะห่างไกลภายใต้การบริหารจัดการของกรุงโตเกียว
จังหวัดชิมาเนะ มีกิ่งจังหวัดเดียว บริหารเกาะโอกิ ซึ่งเดิมเป็นเกาะของเกาหลีใต้ แต่ถูกอ้างสิทธิ์โดยญี่ปุ่น
จังหวัดยามางาตะ มี 4 กิ่งจังหวัด แต่ละกิ่งจังหวัดตั้งอยู่ในสี่เขตเมืองหลักของจังหวัด ได้แก่ ยามางาตะ โยเนซาวะ ชินโจ และโชไน
== กิ่งจังหวัดในอดีต ==
จังหวัดเฮียวโงะ เคยประกอบไปด้วย 10 กิ่งจังหวัด
จังหวัดชิบะ เคยประกอบไปด้วย 5 กิ่งจังหวัดจนกระทั่งยกเลิกในปี ค.ศ. 2003
จังหวัดนางาซากิ เคยมี 3 กิ่งจังหวัดซึ่งครอบคลุมถึงพื้นที่เกาะห่างไกลอาทิ สึชิมะ อิกิ และ โกะโต
จังหวัดโอกินาวะ เคยมี 2 กิ่งจังหวัดคือมิยะโกะและยาเอยามะ ทั้งสองถูกยกเลิกในเดือนมีนาคม ค.ศ. 2009
จังหวัดคาราฟูโตะ เป็นจังหวัดในอดีตของญี่ปุ่นบนเกาะซาฮาลิน ประกอบด้วย 4 กิ่งจังหวัด ตั้งแต่ปี ปัจจุบันเกาะนี้เป็นดินแดนของรัสเซีย
เม็ดเลือดแดงมาก

ภาวะเม็ดเลือดแดงมาก หรือ โพลีไซทีเมีย (polycythemia, erythrocytosis เป็นภาวะซึ่งในเลือดมีสัดส่วนของเม็ดเลือดแดงมากกว่าปกติ สัดส่วนนี้ปกติวัดได้โดยการวัดระดับฮีมาโตคริต
สาเหตุอาจเป็นจากการเพิ่มขึ้นของปริมาตรเม็ดเลือดแดง (absolute polycythemia) หรือการลดลงของพลาสมา (relative polycythemia) ก็ได้
==ดูเพิ่ม==
polycythemia vera
==อ้างอิง==
โรคของเม็ดเลือดแดง
เลือดออกและความผิดปกติของเลือดของทารกในครรภ์และแรกเกิด
โลหิตพยาธิวิทยา
สตาดเวลอดรอม

สตาดเวลอดรอม (Stade Vélodrome, ) เป็นสนามกีฬาในเมืองมาร์แซย์ ประเทศฝรั่งเศส เป็นสนามกีฬาเหย้าของสโมสรฟุตบอลออแล็งปิกเดอมาร์แซย์ ที่เล่นอยู่ในลีกเอิง และเป็นสถานที่จัดการแข่งขันฟุตบอลโลก 1998 และรักบี้เวิลด์คัป 2007 เป็นสนามฟุตบอลที่ใหญ่ที่สุดในฝรั่งเศส จุคนได้ 60,031 คน ถึงแม้ว่าในปัจจุบันจะจุคนได้ 42,000 คน แต่ขณะนี้อยู่ระหว่างการดำเนินการปรับปรุงเพื่อใช้ในการแข่งขันฟุตบอลยูโร 2016 สนามแห่งนี้ยังใช้เป็นสนามแข่งของรักบี้ทีมชาติฝรั่งเศสอีกด้วย
สถิติผู้เข้าชมของสนามนี้ คือ 58,897 คน (ในรอบรองชนะเลิศยูฟ่าคัพ ที่แข่งขันกับสโมสรฟุตบอลนิวคาสเซิลยูไนเต็ด ในปี ค.ศ. 2004) สนามแห่งนี้ยังใช้เป็นสถานที่จัดฟุตบอลโลก 1938 นัดตัดสินที่ฝรั่งเศสเป็นเจ้าภาพ นัดการแข่งขันฟุตบอลนัดแรกของสนามแห่งนี้เป็นการแข่งขันระหว่างมาร์แซย์กับโตรีโน ในปี ค.ศ. 1937
==อ้างอิง==
ออแล็งปิกเดอมาร์แซย์
สนามกีฬาในประเทศฝรั่งเศส
สนามฟุตบอลในประเทศฝรั่งเศส
สิ่งก่อสร้างในมาร์แซย์
สนามกีฬาฟุตบอลโลก 1998
สนามกีฬาฟุตบอลชิงแชมป์แห่งชาติยุโรป 2016
ดานีเยล ฟัน เบยเติน

ดานีเยล ฟัน เบยเติน (Daniel Van Buyten) เกิดเมื่อวันที่ 7 กุมภาพันธ์  ค.ศ. 1978 ที่ชีแม เป็นนักฟุตบอลชาวเบลเยียม เล่นในตำแหน่งกองหลัง และในบางครั้งยังเล่นเป็นกองหน้าตัวเป้าฉุกเฉินให้กับสโมสรฟุตบอลไบเอิร์นมิวนิก
==อ้างอิง==
==แหล่งข้อมูลอื่น==
นักฟุตบอลชาวเบลเยียม
นักฟุตบอลทีมชาติเบลเยียม
ผู้เล่นสโมสรฟุตบอลแมนเชสเตอร์ซิตี
ผู้เล่นในฟุตบอลโลก 2002
ผู้เล่นสโมสรฟุตบอลไบเอิร์นมิวนิก
ผู้เล่นในลีกเอิง
ผู้เล่นในพรีเมียร์ลีก
ผู้เล่นในบุนเดิสลีกา
บุคคลจากจังหวัดแอโน
ผู้เล่นในฟุตบอลโลก 2014
ผู้เล่นในชุดชนะเลิศยูฟ่าแชมเปียนส์ลีก
วงศ์ปลาอมไข่

ปลาอมไข่ หรือ ปลาคาร์ดินัล (Cardinalfish) เป็นวงศ์ของปลากระดูกแข็งวงศ์หนึ่ง ใช้ชื่อวิทยาศาสตร์ว่า Apogonidae อยู่ในอันดับปลากะพง (Perciformes)
เป็นปลาที่มีลำตัวค่อนข้างยาว แบนข้าง เกล็ดมีขนาดใหญ่ หลุดง่าย มีทั้งแบบขอบบางเรียบและเกล็ดสาก ปากค่อนข้างกว้าง เฉียงลง ส่วนมากมีฟันแบบวิลลีฟอร์มบนขากรรไกร มีบางชนิดที่มีฟันเขี้ยวคู่หนึ่งที่รอยต่อของขากรรไกร ครีบหลังทั้งสองครีบแยกจากกันอย่างเห็นได้ชัด ครีบท้องอยู่ในตำแหน่งอก ไม่มีเกล็ดอซิลลารี ครีบหางเว้า ตัดตรง หรือกลม
เป็นปลาขนาดเล็กมีขนาดโตเต็มที่ไม่เกิน 10 เซนติเมตร อาศัยอยู่เป็นฝูงในชายทะเลเขตร้อนและเขตอบอุ่น ในบางครั้งอาจพบได้ตามปากแม่น้ำ, ชะวากทะเล ที่เป็นน้ำกร่อยหรือน้ำจืดได้ 
เป็นปลาขนาดเล็กที่มีความสวยงาม นิยมเลี้ยงเป็นปลาสวยงาม บางชนิดสามารถเพาะขยายพันธุ์ได้แล้ว
ที่ได้ชื่อว่าปลาอมไข่ เนื่องจากเป็นปลาที่เมื่อผสมพันธุ์วางไข่แล้ว ปลาตัวผู้จะอมไข่ไว้ในปาก จนกระทั่งลูกปลาฟักออกมาเป็นตัว และอาจจะเลี้ยงลูกปลาและอมไว้ต่อไปจนกว่าลูกปลาจะโตแข็งแรงพอที่จะดูแลตัวเองได้
== การจำแนก ==
แบ่งออกเป็น 2 วงศ์ย่อย 24 สกุล พบประมาณ 331 ชนิด
Apogoninae
* Apogon
* Apogonichthys
* Archamia
* Astrapogon
* Cercamia
* Cheilodipterus
* Coranthus
* Fowleria
* Glossamia
* Holapogon
* Lachneratus
* Mionorus
* Neamia
* Nectamia
* Phaeoptyx
* Pterapogon
* Rhabdamia
* Siphamia
* Sphaeramia
* Vincentia
Pseudaminae
* Gymnapogon
* Paxton
* Pseudamia
* Pseudamiops
== อ้างอิง ==
== แหล่งข้อมูลอื่น ==
วงศ์ Apogonidae - Cardinalfishes 
อันดับปลากะพง
ปลาแบ่งตามวงศ์
ปลาน้ำเค็ม
ปลาตู้
ปลาน้ำกร่อย
ปลาน้ำจืด
วงศ์ปลาอมไข่
มังกรน่ำปั๊ก

มังกรน่ำปั๊ก (Shaolin Temple 3: Martial Arts of Shaolin, Martial Arts of Shaolin, 南北少林, พินอิน: Nan bei Shao Lin) ภาพยนตร์แนวแอ๊คชั่นกำลังภายในสัญชาติฮ่องกงออกฉายในปี ค.ศ. 1986 นำแสดงโดย หลี่ เหลียนเจี๋ย
== เนื้อเรื่อง ==
ซื่อหมิง หลวงจีนวัดเส้าหลิน และ ซื่อ หม่าเหยียน มีความต้องการสังหารขุนนางชั่วหูเชา เพื่อแก้แค้นให้พ่อ แต่การลอบสังหารไม่สำเร็จจึงถูกออกหมายจับ หูเชาได้สั่งให้ลักพาตัวซื่อ หม่าเหยียนไป ซื่อหมิงจึงรวบรวมพวกวัดเส้าหลินเพื่อช่วยเหลือเธอให้ได้
== เบื้องหลังและคำวิจารณ์ ==
Martial Arts of Shaolin หรือ Shaolin Temple 3: Martial Arts of Shaolin นับเป็นภาพยนตร์ภาคต่อของไตรภาคภาพยนตร์ชุด Shaolin Temple ที่ออกฉายภาคแรกในปี ค.ศ. 1982 โดยมี Kids From Shaolin เป็นภาค 2 ในปี ค.ศ. 1984
ภาพยนตร์ยังคงใช้ทีมนักแสดงชุดเดิมจากภาคแรกและภาคที่สอง โดยเฉพาะตัวนักแสดงนำ คือ เจ็ต ลี หรือ หลี่ เหลียนเจี๋ย โดยทีมงานส่วนใหญ่ยังเป็นชาวฮ่องกง โดยมี หลิว เจียเหลียง ทำหน้าที่เป็นผู้กำกับฯ
ภาพยนตร์ยังคงใช้เค้าโครงเรื่องเดิมจากภาคแรก ที่ว่าด้วยหนุ่มชาวฮั่น ที่เข้าสู่วัดเส้าหลินเพื่อฝึกวิชากลับไปล้างแค้น ซึ่งเป็นเค้าโครงเรื่องเดิม ๆ ของภาพยนตร์แนวนี้ แต่ทว่าในเรื่องนี้กลับดำเนินเรื่องได้ลื่นไหลกว่า โดยฉากแอ๊คชั่นทำได้อย่างสร้างสรรค์มากขึ้น สมจริงสมจัง ปราศจากบรรยายกาศแบบภาพยนตร์เรื่องเดียวกันก่อนหน้านั้น อีกทั้งเนื้อหาก็หนักแน่นกว่า และยังเพิ่มแง่มุมที่เป็นตัวมนุษย์มีเลือดเนื้อจริง ๆ มากขึ้นด้วย โดยเพิ่มเรื่องรักสามเส้าเข้ามา ก็ดูไม่เลอะเทอะ แต่กลับทำให้มีสีสันมากขึ้น
เบื้องหลังการถ่ายทำภาพยนตร์เรื่องนี้ หลี่ เหลียนเจี๋ย กล่าวไว้เมื่อหลายปีผ่านไปว่า มีการแบ่งชนชั้นระหว่างชาวจีนแผ่นดินใหญ่กับชาวฮ่องกง ตั้งแต่เรื่องยิบย่อย เช่น อาหารกล่องที่ทั้งสองทีมนี้จะได้รับไม่เท่ากัน จนไปถึงค่าจ้างที่ต่างกันมากราวฟ้ากับเหว และยิ่งไปกว่านั้น คือ การไม่ให้เกียรติทีมงานที่เป็นชาวจีนแผ่นดินใหญ่กับทีมงานชาวฮ่องกง เช่น วันหนึ่ง ตัวเขาและเพื่อน ๆ นักแสดง ตื่นนอนแต่เช้ามืดเพื่อรอเข้าฉาก แต่เมื่อผู้กำกับฯมาถึง กลับกล่าวว่าแสงน้อยไป และยกเลิกการถ่ายทำในวันนั้นไปทันที
แม้ตัวภาพยนตร์จะออกมาดี แต่ทว่าจากประสบการณ์การทำงานร่วมกันแล้ว ทำให้ต่อมาทั้งหลี่ เหลียนเจี๋ย และหลิว เจียเหลียง ไม่เคยร่วมงานกันอีกเลย
== อ้างอิง ==
== แหล่งข้อมูลอื่น ==
Martial Arts Of Shaolin 
ภาพยนตร์ที่ออกฉายในปี พ.ศ. 2529
ภาพยนตร์กังฟู
ภาพยนตร์วูซู
ภาพยนตร์ฮ่องกง
ภาพยนตร์โลดโผน
ภาพยนตร์จีน
ภาพยนตร์ไตรภาค
หลี่ เหลียนเจี๋ย
เพรสไบทีเรียน

นิกายเพรสไบทีเรียน (Presbyterianism) เป็นหนึ่งในนิกายในศาสนาคริสต์ฝ่ายโปรเตสแตนต์ที่มีต้นกำเนิดที่สกอตแลนด์ ยึดถือแนวคิดทางเทววิทยาแบบลัทธิคาลวิน และมีการจัดระเบียบองค์การแบบเพรสไบทีเรียน หลักเทววิทยาแบบเพรสไบทีเรียนเน้นเรื่องอำนาจอธิปไตยของพระเจ้า สิทธิอำนาจของคัมภีร์ไบเบิล และการรับพระคุณจากพระเจ้าได้โดยการศรัทธาในพระเยซูเท่านั้น  ในสกอตแลนด์วิธีการปกครองคริสตจักรของเพรสไบทีเรียนได้รับการรับประกันตามพระราชบัญญัติสหภาพ ค.ศ. 1707
นิกายเพรสไบทีเรียนสมัยใหม่สืบเค้าไปได้ถึงการปฏิรูปศาสนาในสกอตแลนด์ คริสตจักรท้องถิ่นแต่ละแห่งปกครองโดยคณะธรรมกิจซึ่งมาจากตัวแทนของคริสตจักรนั้น ในทางทฤษฎีนิกายนี้ไม่มีการแต่งตั้งบิชอป แต่มีการสถาปนาโดยการเลือกตั้งคณะผู้ปกครองขึ้นเพื่อทำหน้าที่อภิบาลคริสต์ศาสนิกชนหรือสมาชิกคริสตจักร รวมไปถึงการตัดสินใจต่าง ๆ ในคริสตจักร มีมัคนายกทำหน้าที่ดูแลสมาชิกและครอบครัวและส่วนมากดูแลเรื่องการเงินของคริสตจักร ผู้ปกครองและมัคนายกจะมีวาระการประจำการ วาระละ 2-3 ปี แล้วแต่คริสตจักรนั้น ๆ จะกำหนด ตำแหน่งผู้ปกครองเมื่อได้รับการสถาปนาแล้วจะอยู่ในศาสนศักดิ์นั้นตลอดชีพ
นิกายเพรสไบทีเรียนมีต้นกำเนิดมาจากการปฏิรูปศาสนาในยุโรปช่วงคริสต์ศตวรรษที่ 16 ซึ่งมีฌ็อง กาลแว็งเป็นหนึ่งในนักปฏิรูปคนสำคัญ คริสตจักรปฏิรูปส่วนมากสืบมีวิธีการปกครองที่สามารถสืบย้อนไปได้ทั้งแบบเพรสไบทีเรียนและคองกรีเกชันแนล ในคริสต์ศตวรรษที่ 20 คริสตจักรเพรสไบทีเรียนหลายแห่งเริ่มมีบทบาทในขบวนการคริสต์ศาสนสัมพันธ์ เช่น การตั้งสภาคริสตจักรสากล บางคริสตจักรในนิกายนี้ยังเริ่มหันมาทำงานร่วมกับคริสตจักรปฏิรูปกลุ่มอื่น ๆ บ้างก็เข้าร่วมกลุ่มกับนิกายอื่นเลย เช่น คริสตจักรคองกรีเกชันแนล ลูเทอแรน แองกลิคัน และเมทอดิสต์
== ในประเทศไทย ==
นิกายเพรสไบทีเรียนไม่ใช่โปรเตสแตนต์กลุ่มแรกที่เข้ามาในประเทศไทย แต่สามารถทำพันธกิจได้เจริญรุ่งเรืองเป็นปึกแผ่น คณะเพรสไบทีเรียนจึงผลักดันให้คริสต์ศาสนิกชนนิกายโปรเตสแตนต์ในไทยรวมกลุ่มกันตั้งคริสตจักรของตนเองขึ้นเป็นอิสระ จนปี พ.ศ. 2477 จึงตั้งคริสตจักรในสยาม ต่อมาเปลี่ยนชื่อเป็นสภาคริสตจักรในประเทศไทย ในปี พ.ศ. 2500 คณะเพรสไบทีเรียนจึงถ่ายโอนงานและทรัพย์สินของคณะให้แก่สภาคริสตจักร จากนั้นคริสตจักรอื่น ๆ เช่น คริสเตียนเชิร์ช (ดิสไซเปิลส์ออฟไครสต์) ก็เริ่มเข้าร่วมตาม นิกายเพรสไบทีเรียนในประเทศไทยปัจจุบันจึงสังกัดสภาคริสตจักรในประเทศไทย
== อ้างอิง ==
รายชื่อโบราณสถานในจังหวัดพัทลุง

== แหล่งข้อมูลอื่น ==
พัทลุง
โบราณสถานในจังหวัดพัทลุง
รายชื่อเกี่ยวกับจังหวัดพัทลุง
คริส อีเกิลส์

คริสโทเฟอร์ มาร์ก "คริส" อีเกิลส์ (Christopher Mark "Chris" Eagles, เกิดเมื่อวันที่ 19 พฤศจิกายน ค.ศ. 1985) เป็นนักฟุตบอลชาวอังกฤษ ตำแหน่งปีกขวาและกองกลางตัวรุก
== แหล่งข้อมูลอื่น ==
Stats at NEC Archief
นักฟุตบอลชาวอังกฤษ
ผู้เล่นในพรีเมียร์ลีก
ผู้เล่นสโมสรฟุตบอลโบลตันวอนเดอเรอส์
ผู้เล่นสโมสรฟุตบอลแมนเชสเตอร์ยูไนเต็ด
ปีกฟุตบอล
บุคคลจากเฮเมลเฮมป์สเตด
ขนมเกสรลำเจียก

ขนมเกสรลำเจียก เป็นขนมพื้นบ้านที่เป็นเอกลักษณ์ ของจังหวัดอ่างทอง  โดยทำจากแป้งข้าวเหนียวผสมน้ำกะทิ ร่อนผ่านตะแรงลงในกะทะร้อนๆ เป็นแผ่นบาง ม้วนใส่ไส้มะพร้าวขูด กวนกับน้ำตาล ต้องรับประทานตอนร้อนๆ เนื้อแป้งจะนุ่มลิ้น รสชาติหวาน หอมกลิ่นใบเตย
== อ้างอิง ==


อาหารไทยภาคกลาง
พอล โรบินสัน (นักฟุตบอลเกิดปี พ.ศ. 2522)

พอล วิลเลียม โรบินสัน (Paul William Robinson) เป็นอดีตผู้รักษาประตูชาวอังกฤษ เกิดวันที่ 15 ตุลาคม พ.ศ. 2522 เป็นเด็กฝึกหัดของลีดส์ ยูไนเต็ด ก่อนก้าวขึ้นมายึดตำแหน่งตัวจริงโรบินสันเล่นให้ลีดส์ 7 ปีก่อนที่ลีดส์ประสบปัญหาด้านการเงินทำให้ถูกขายไปให้สเปอร์ด้วยค่าตัว 1.5 ล้านปอนด์ ก่อนที่จะยิงประตูได้ในเกมส์ที่พบวัตฟอร์ดซึ่งเป็นการยิงในระยะ 80 เมตรทำให้เขาเป็นผู้รักษาประตูคนที่3ต่อจากปีเตอร์ ชไมเคิล และ แบร็ด ฟรีเดล ที่สามารถทำประตูได้ในลีกอาชีพของอังกฤษก่อนที่จะได้ลงเล่นนัดชิงฟุตบอลคาร์ลิ่ง คัพฤดูกาล 2007-2008 พบเชลซีก่อนที่จะเป็นสเปอร์ที่สามารถคว้าแชมป์ได้สำเร็จโดยโรบินสันมีส่วนในการป้องกันลูกสำคัญ และในฤดูกาล 2008-2009 โรบินสันถูกขายไปให้สโมสรฟุตบอลแบล็กเบิร์น โรเวอร์สด้วยค่าตัว 3.5 ล้านปอนด์ และตั้งแต่ปี 2016 ลงเล่นให้กับสโมสรฟุตบอลเบิร์นลีย์จนถึงปี 2017
== อ้างอิง ==
==แหล่งข้อมูลอื่น==
Official Tottenham Hotspur Profile
TheFA.com profile
บุคคลจากเทศมณฑลอีสต์ไรดิงออฟยอร์กเชอร์
นักฟุตบอลชาวอังกฤษ
ผู้รักษาประตูฟุตบอล
ผู้เล่นสโมสรฟุตบอลลีดส์ยูไนเต็ด
ผู้เล่นสโมสรฟุตบอลทอตนัมฮอตสเปอร์
ผู้เล่นสโมสรฟุตบอลแบล็กเบิร์นโรเวอส์
ผู้เล่นสโมสรฟุตบอลเบิร์นลีย์
ผู้เล่นในพรีเมียร์ลีก
นักฟุตบอลทีมชาติอังกฤษ
ผู้เล่นในฟุตบอลโลก 2006
รายชื่อโบราณสถานในจังหวัดพิจิตร

== แหล่งข้อมูลอื่น ==
พิจิตร
โบราณสถานในจังหวัดพิจิตร
รายชื่อเกี่ยวกับจังหวัดพิจิตร
ไนเจล เรโอ-โคเกอร์

ไนเจล เรโอ-โคเกอร์ (Nigel Reo-Coker) เกิดเมื่อวันที่ 14 พฤษภาคม ค.ศ. 1984 เป็นนักฟุตบอลชาวอังกฤษเชื้อสายเซียร์ราลีโอน เกิดในกรุงลอนดอน เคยเล่นให้กับสโมสรฟุตบอลโบลตันวอนเดอเรอส์ โดยเขาถนัดในตำแหน่งกองกลาง
==แหล่งข้อมูลอื่น==
The FA profile
นักฟุตบอลชาวอังกฤษ
นักฟุตบอลทีมชาติอังกฤษ‎
ผู้เล่นสโมสรฟุตบอลเวสต์แฮมยูไนเต็ด
ผู้เล่นสโมสรฟุตบอลแอสตันวิลลา
ผู้เล่นสโมสรฟุตบอลโบลตันวอนเดอเรอส์
ผู้เล่นในพรีเมียร์ลีก
กองกลางฟุตบอล
นักกีฬาจากลอนดอน
ชาวอังกฤษเชื้อสายเซียร์ราลีโอน
บุคคลจากครอยดัน
รายชื่อโบราณสถานในจังหวัดนครพนม

== เชิงอรรถ ==
== แหล่งข้อมูลอื่น ==
นครพนม
 
รายชื่อเกี่ยวกับจังหวัดนครพนม
มาร์ติน เปตรอฟ

มาร์ติน เปตยอฟ เปตรอฟ (Martin Petyov Petrov; Мартин Петьов Петров) เกิดเมื่อวันที่ 15 มกราคม ค.ศ. 1979 เป็นอดีตนักฟุตบอลชาวบัลแกเรีย เปตรอฟเคยเล่นให้กับ
อัตเลติโกเดมาดริดในประเทศสเปน และย้ายมาอยู่กับแมนเชสเตอร์ซิตีในประเทศอังกฤษ ซึ่งเขาก็ได้ทำผลงานในสโมสรได้อย่างภาคภูมิใจ และเขาก็เคยเล่นให้กับโบลตันวอนเดอเรอส์ ก่อนจะย้ายมาเล่นให้อัสปัญญ็อล และเขาเคยเล่นให้กับฟุตบอลทีมชาติบัลแกเรียด้วย โดยเขาเล่นในตำแหน่งปีกซ้าย
== แหล่งข้อมูลอื่น ==
นักฟุตบอลชาวบัลแกเรีย
นักฟุตบอลทีมชาติบัลแกเรีย
ผู้เล่นอัตเลติโกเดมาดริด
ผู้เล่นสโมสรฟุตบอลแมนเชสเตอร์ซิตี
ผู้เล่นสโมสรฟุตบอลโบลตันวอนเดอเรอส์
ผู้เล่นในบุนเดิสลีกา
ผู้เล่นในลาลิกา
ผู้เล่นในพรีเมียร์ลีก
กองกลางฟุตบอล
ปีกฟุตบอล
รายชื่อโบราณสถานในจังหวัดอุบลราชธานี

== แหล่งข้อมูลอื่น ==
อุบลราชธานี
โบราณสถานในจังหวัดอุบลราชธานี
รายชื่อเกี่ยวกับจังหวัดอุบลราชธานี
รายชื่อโบราณสถานในจังหวัดศรีสะเกษ

== แหล่งข้อมูลอื่น ==
ศรีสะเกษ
 
รายชื่อเกี่ยวกับจังหวัดศรีสะเกษ
รายชื่อโบราณสถานในจังหวัดสกลนคร

== แหล่งข้อมูลอื่น ==
สกลนคร
 
รายชื่อเกี่ยวกับจังหวัดสกลนคร
โพลีไซทีเมีย เวอรา

โพลีไซทีเมีย เวอรา (polycythemia vera) หรือภาวะเม็ดเลือดแดงมากแบบปฐมภูมิ (primary polycythemia) เป็นโรคกลุ่มไขกระดูกเจริญผิดปกติ (โรคไมอิโลโปรลิเฟอเรตีฟ) อย่างหนึ่ง ซึ่งไขกระดูกสร้างเม็ดเลือดแดงออกมามากผิดปกติ ผู้ป่วยจะมีปัญหาสุขภาพจากการที่เลือดซึ่งมีเม็ดเลือดแดงมากเกินไปนั้นข้นกว่าเลือดปกติ ส่วนใหญ่พบในผู้สูงอายุ อาจมีอาการหรือไม่มีก็ได้
== แหล่งข้อมูลอื่น ==
Voices of MPN: Polycythemia Vera
เนื้องอกของเซลล์ไมอิลอยด์
โลหิตพยาธิวิทยา
รายชื่อโบราณสถานในจังหวัดขอนแก่น

== แหล่งข้อมูลอื่น ==
ขอนแก่น
โบราณสถานในจังหวัดขอนแก่น
รายชื่อเกี่ยวกับจังหวัดขอนแก่น
ปลาอมไข่ครีบยาว

ปลาอมไข่ครีบยาว (Banggai cardinalfish, Longfin cardinalfish, Kaudern's cardinal; ) เป็นปลาทะเลขนาดเล็กชนิดหนึ่ง อยู่ในวงศ์ปลาอมไข่ (Apogonidae) ถือเป็นเพียงชนิดเดียวเท่านั้นที่อยู่ในสกุล Pterapogon
มีครีบหลังแบ่งออกเป็น 2 ส่วนจากกันชัดเจนและมีครีบที่ยาวมาก มีก้านครีบแข็ง 8 ก้าน ก้านครีบอ่อน 14 ก้าน ครีบก้นมีก้านครีบแข็ง 2 ก้าน และก้านครีบอ่อน 13 ก้าน ครีบหางยาวเป็นรูปส้อมชัดเจน ลำตัวมีสีขาวเงิน มีแถบสีดำพาดขวางผ่านลำตัว 3 แถบ คือ ที่ตา, ที่ครีบหลังอันที่ 1 และครีบหลังอันที่ 2 มีแถบดำตามความยาวของครีบหลัง ครีบก้น และครีบหางทั้งด้านบนและด้านล่าง มีจุดสีขาวกระจายทั่วลำตัวและครีบต่าง ๆ ยกเว้นครีบอก ที่มีลักษณะโปร่งแสง การเกิดจุดสีขาวของปลานี้จะแตกต่างกันไปเป็นเอกลักษณะเฉพาะตัว
จัดเป็นปลาขนาดเล็กมีขนาดความยาวเต็มที่ 8 เซนติเมตร ขนาดโดยเฉลี่ยทั่วไป คือ 4-5 เซนติเมตร
เป็นปลาที่อยู่รวมกันเป็นฝูงตั้งแต่ไม่กี่ตัวจนถึงหลายร้อยตัวในแนวปะการังร่วมกับสิ่งมีชีวิตอย่างอื่น ปลาในวัยรุ่นมักหลบซ่อนอยู่ตามหญ้าทะเล, สาหร่าย, เม่นทะเล, ดาวขนนก, ปะการัง, ปะการังอ่อน โดยใช้เป็นที่ซ่อนภัยจากผู้ล่า อาศัยอยู่ในความลึกตั้งแต่ 0.5-6 เมตร แต่มักพบในความลึกประมาณ 1.5-2.5 เมตร ออกหากินในเวลากลางวัน โดยกินสัตว์น้ำขนาดเล็กเป็นอาหาร เช่น แพลงก์ตอน, ครัสเตเชียนขนาดเล็ก เป็นต้น
พบกระจายพันธุ์อยู่ทั่วไปในทะเลแถบอินโด-แปซิฟิก แต่ไม่พบในน่านน้ำไทย แต่จะพบชุกชุมที่เกาะบังไก ประเทศอินโดนีเซีย
ปลาอมไข่ครีบยาว เป็นปลาที่แพร่ขยายพันธุ์ได้ง่ายและไวมาก โดยการสำรวจเมื่อปี ค.ศ. 2005 พบมีประชากรอยู่ประมาณ 2.4 ล้านตัว แต่ถูกจับไปเลี้ยงเป็นปลาสวยงามถึงปีละ 700,000-900,000 ตัวต่อปี โดยอายุขัยโดยเฉลี่ยอยู่ได้ราว 2.5 ปี โดยพบที่อายุยืนสูงสุดถึง 4-5 ปี
เป็นปลาที่ปัจจุบันเพาะขยายพันธุ์ได้แล้วในที่เลี้ยง โดยปลาตัวผู้จะอมใข่และกระทั่งลูกปลาฟักเป็นตัว และพัฒนากลายมาเป็นลูกปลา ซึ่งพ่อปลาจะดูแลลูกปลาจนกว่าจะเติบโตอย่างแข็งแรงที่จะเอาตัวรอด จึงปล่อยไป แต่ปลาที่มีขายกันในตลาดปลาสวยงามส่วนใหญ่ ยังเป็นปลาที่จับมาจากแหล่งน้ำในธรรมชาติ 
== อ้างอิง ==
== แหล่งข้อมูลอื่น ==
Kaudern's Cardinal (Pterapogon kauderni) 
ครีบยาว
ปลาตู้
รายชื่อโบราณสถานในจังหวัดอุดรธานี

== แหล่งข้อมูลอื่น ==
อุดรธานี
โบราณสถานในจังหวัดอุดรธานี
รายชื่อเกี่ยวกับจังหวัดอุดรธานี
ปลาอมไข่ตาแดง

ปลาอมไข่ตาแดง (Spotted cardinalfish, Pajama cardinalfish, Pyjama cardinalfish; ) เป็นปลาทะเลขนาดเล็กชนิดหนึ่ง ในวงศ์ปลาอมไข่ (Apogonidae)
เป็นปลาที่มีขนาดโตเต็มที่ประมาณ 5-6 เซนติเมตร โดยปกติแล้วจะพบในทะเลอันดามัน แต่ไม่พบในน่านน้ำไทย พบได้ตั้งแต่ฟิจิ, ฟิลิปปิน, หมู่เกาะริวกิว จนถึงเกรตแบร์ริเออร์รีฟ
เป็นปลาที่ไม่สามารถแยกเพศได้เมื่อมองจากลักษณะภายนอก นอกจากตัวเมียจะมีขนาดใหญ่กว่าตัวผู้เล็กน้อย
เป็นปลาที่มีความสวยงามอีกชนิดหนึ่ง จึงนิยมเลี้ยงเป็นปลาสวยงาม ปัจจุบันสามารถเพาะขยายพันธุ์ในที่เลี้ยงได้แล้ว แต่ปลาที่มีขายกันอยู่มักเป็นปลาที่ถูกจับมาจากแหล่งธรรมชาติในฟิลิปปินส์และอินโดนีเซีย  เป็นปลาที่เมื่อเทียบกับปลาอมไข่ครีบยาว (Pterapogon kauderni) แล้ว ถือว่าเลี้ยงง่ายกว่ามาก เพราะราคาถูก และสามารถกินอาหารสำเร็จรูปได้แทบทุกตัว โดยเมื่อลูกปลาฟักออกจากไข่แล้ว พ่อปลาจะคายลูกออกจากปากทันที ลูกปลาแรกฟักจะมีชีวิตเหมือนแพลงก์ตอน และจะเริ่มกินอาหารได้เมื่อมีอายุเข้าวันที่ 2-3 วัน โดยกินโรติเฟอร์ในช่วงแรก
== อ้างอิง ==
== แหล่งข้อมูลอื่น ==
รูปเพิ่มเติม
ตาแดง
ปลาตู้
ปลาที่พบในประเทศออสเตรเลีย
การแข็งตัวของเลือดผิดปกติ

การแข็งตัวของเลือดผิดปกติ (coagulopathy, clotting disorder, bleeding order) คือภาวะซึ่งมีความผิดปกติในการแข็งตัวของเลือด ทำให้ไม่เกิดกระบวนการการแข็งตัวของเลือดตามปกติ ทำให้ผู้ป่วยมีเลือดออกมากหรือนานกว่าปกติ ซึ่งอาจมีเลือดออกจากบาดแผลเล็กน้อย หรืออาจออกเองโดยไม่มีบาดแผลก็ได้
== See also ==
Coagulation
Trauma triad of death
== References ==
การแข็งตัวของเลือดผิดปกติ
การจับลิ่มของเลือด

การแข็งตัวของเลือด (coagulation) คือกระบวนการซึ่งทำให้เลือดกลายเป็นลิ่มเลือด เป็นกลไกสำคัญของ[ทำให้
เขตกูลีกอโร

เขตกูลีกอโร (Région de Koulikoro) เป็นเขตในทิศตะวันตกของประเทศมาลี ครอบคลุมพื้นที่ทั้งหมด 90,120 กม.² เมืองหลวงคือ กูลีกอโร
==ประวัติศาสตร์==
เขตกูลีกอโรในสมัยก่อนเคยเป็นที่ตั้งของจักรวรรดิที่ยิ่งใหญ่ คือ จักรวรรดิกานา, จักรวรรดิซอโซ และจักรวรรดิมาลี
==ภูมิประเทศ==
เขตกูลีกอโรส่วนมากจะมีพื้นที่เป็นป่าและพื้นที่ชลประทาน แม่น้ำไนเจอร์ได้ตัดผ่านจากทางตะวันตกไปทางเหนือและลงมาที่ตะวันออกของเขต
==ภูมิอากาศ==
ภูมิอากาศที่เขตกูลีกอโรมีความแห้งแล้งเป็นส่วนใหญ่ ฝนตกค่อนข้างน้อย แต่ฝนจะตกมากในช่วงเดือนกันยายน
===ปริมาณน้ำฝน===
ในช่วงเดือนกันยายนจะมีปริมาณน้ำฝน 700-1,400 มิลลิเมตร
==เศรษฐกิจ==
===เกษตรกรรม===
เกษตรกรรมถือว่าเป็นฐานเศรษฐกิจที่สำคัญที่สุด ในช่วงฤดูฝนเศรษฐกิจทางเกษตรกรรมจะเน้นไปในทางปลูกมะม่วง, กล้วย และถั่วลิสง
===อุตสาหกรรม===
อุตสาหกรรมที่สร้างรายได้ให้แก่เขตกูลีกอโร เช่น
เขื่อนเซแล็งเก (Sélingué)
อุตสาหกรรแร่ทองคำในKangaba
อุตสาหกรรมเกี่ยวกับผ้าฝ้าย
==การแบ่งเขตการปกครอง==
==อ้างอิง==
กูลีกอโร
กลุ่มภาวะกล้ามเนื้อหัวใจขาดเลือดเฉียบพลัน

กลุ่มภาวะกล้ามเนื้อหัวใจขาดเลือดเฉียบพลัน หรือ กลุ่มอาการหลอดเลือดหัวใจเฉียบพลัน (acute coronary syndrome, ACS) หมายภึงกลุ่มของอาการใดๆ ที่เป็นผลจากการอุดตันของหลอดเลือดหัวใจ อาการที่ทำให้นึกถึงโรคกลุ่ม ACS ที่พบบ่อยที่สุดคืออาการเจ็บหน้าอกโดยเฉพาะอาการเจ็บเค้นหัวใจ ที่ร้าวไปยังแขนซ้ายหรือมุมกราม มีลักษณะปวดเหมือนถูกกดทับ และสัมพันธ์กับอาการคลื่นไส้ เหงื่อแตก ส่วนใหญ่เกิดจากโรคสำคัญๆ 3 อย่าง ได้แก่ โรคกล้ามเนื้อหัวใจตายเหตุขาดเลือดชนิดมีการยกของช่วง ST (STEMI) (30%), โรคกล้ามเนื้อหัวใจตายเหตุขาดเลือดชนิดไม่มีการยกของช่วง ST (NSTEMI) (25%) และอาการปวดเค้นไม่เสถียร (UA) (38%)
ภาวะฉุกเฉินทางการแพทย์
โรคหัวใจขาดเลือด
ดิเอโก มิลิโต

ดิเอโก อัลเบร์โต มิลิโต (Diego Alberto Milito) เกิดเมื่อวันที่ 12 มิถุนายน ค.ศ. 1979 เป็นนักฟุตบอลชาว อาร์เจนตินา โดยเขาเล่นในตำแหน่ง กองหน้า มิลิโตเริ่มค้าแข้งตั้งแต่วัย 20 ปี โดยเริ่มค้าแข้งกับ ราซิ่ง สโมสรฟุตบอลประจำเมืองเกิดของตน เป็นสโมสรแรก และในทีมชาติเขาได้เล่นให้กับ ฟุตบอลทีมชาติอาร์เจนตินา ในชุดปัจจุบัน โดยเขาได้ลงเล่น 24 นัด ทำประตูไปได้ 4 ประตู เคยเล่นให้กับ อินเตอร์มิลาน ในเซเรียอา ประเทศอิตาลี ปี 2009-2014 เล่น 128 นัด ทำประตูไปได้ 62 ประตู และหลังจากโลดแล่นมานานเขาก็ได้กลับคืนสู่บ้านเกิด และกับต้นสังเกิดเดิม ราซิ่ง และลงเล่นอีกเพียง 3 ฤดูกาล  เล่น 52 นัด ทำประตูได้ 18 ประตู ก่อนแขวนสตั๊ดไปในปี 2016 ด้วยวัย 35 ปี
== แหล่งข้อมูลอื่น ==
Guardian statistics 
Career details at National football teams
F.C. Internazionale Profile 
ESPN Soccernet Profile
UEFA Profile
2010 FIFA World Cup Profile 
El Príncipe • IT
นักฟุตบอลชาวอาร์เจนตินา
นักฟุตบอลทีมชาติอาร์เจนตินา
ผู้เล่นสโมสรฟุตบอลอินแตร์นาซีโอนาเลมีลาโน
ผู้เล่นในฟุตบอลโลก 2010
ผู้เล่นในเซเรียอา
ชาวอาร์เจนตินาเชื้อสายอิตาลี
กองหน้าฟุตบอล
บุคคลจากรัฐบัวโนสไอเรส
ช่วงเอสที

ช่วง ST (ST segment) เป็นส่วนหนึ่งของคลื่นไฟฟ้าหัวใจ อยู่ระหว่างกลุ่มคลื่น QRS กับคลื่น T ปกติกินระยะเวลาประมาณ 0.08 - 0.12 วินาที (80 - 120 มิลลิวินาที)
เป็นช่วงที่หัวใจห้องล่างกำลังคลายความเป็นขั้ว ปกติมีความสูงอยู่ในระดับไอโซอิเลกทริก
สรีรวิทยาไฟฟ้าของหัวใจ